Nova istraživanja ukazuju na prednost Atkinsonove dijete
U Atkinsonovoj dijeti doktori su bili zabrinuti da velike količine masti mogu dovesti do povećanog holesterola i povišenog krvnog priti
Mnogi gojazni ljudi često počnu držati dijetu, ali i odustanu jer se tada moraju odreći omiljenih vrsta hrane. Jedna popularna, ali ne i tradicionalna alternativa ovakvim dijetama je dijeta sa smanjenim karbohidratima. Liječnici su na ovu dijetu dugo vremena gledali sa skepsom.Ona dozvoljava hranu bogatu proteinima, kao i mastima, ali treba izbaciti hljeb, krompir, rižu i druge vrste hrane koje sadrže skrob. Mnogi su bili iznenadjeni rezultatima istraživanja renomiranog Harvardskog univerziteta, koja su pokazala da ovakve dijete zapravo ne uvećavaju rizik od bolesti srca. A novo istraživanje koju je proveo Stanfordski univerzitet ove navode potvrdjuje i ukazuje na najefikasniju dijetu. Više o tome u prilogu Carol Pearson. Preminuli Dr. Robert Atkins je 1972. godine je šokirao svijet kada je gojaznim ljudima rekao da moraju u mnogome umanjiti unos hrane u kojoj je mnogo ugljikohidrata, kao što su hljeb, i krompir. Ovaj je savjet u to vrijeme bio revolucionaran. On im je tada savjetovao da mogu slobodno jesti hranu bogatu masnoćama kao što su crveno meso, vrhnje, puter i sir. Uprkos skeptičnosti doktora, ova je dijeta postala senzacionalno popularna u cijelom svijetu. A ljudi kao što je Christine Dillon su bili zadovoljnirezultatima. CHRISTINE DILLION: Bila sam na Atkinsonovoj dijeti otprilike devet mjeseci i smršala sam izmedju 5 i 7 kilograma, i što je još važnije, moj konfekcijski broj je za dva broja manji. Dillon je učestvovala i u najnovijem istraživanju koje je sprovedeno na Stanfordskom univerzitetu. Ona je bila jedna od 300 učesnika koji su bili na četiri različite dijete. Chritopher Gardner je bio jedan od istraživača. Dr. Christopher Gardner: Jedan od zabrinjavajućih faktora ove dijete za doktore je bila činjenica da velike količine masti mogu biti štetne u smislu povećanog holesterola i povišenog krvnog pritiska. Ali žene koje su bile na Atkinsonovoj dijeti su imale normalan holesterol i normalan krvni pritisak. I u prosjeku je svaka od njih smršala duplo više nego žene koje su držale dijete sa manje restrikcija za karbohidrate. Gardner misli da je tajna uspjeha Atkinsonove dijete, njena jednostavnost. Dr. Christopher Gardner: ...ukidanje tih jednostavnih ugljiko-hidrata, bijelog hljeba, bijele riže, gaziranih pića. Žene koje su bile na Atkisonovoj dijeti su gazirana pića zamijenile običnom vodom. Gardner misli da je to odigralo veliku ulogu u gubitku težine. Dr. Randall Stafford, kardiolog, je koautor ovog istraživanja. On kaže da se rizik od bolesti srca smanji kada održavate normalnu i zdravu tjelesnu težinu. Dr. Randall Stafford: Ova studija će utjecati na moj rad. Podržaću pacijente koji su već na Atkinsonovoj dijeti, a i sam ću svakako preporučiti ovu dijetu kao jednu od mogućnosti gubitka težine. Rezultati ovog istraživanja, objavljeni u Žurnali Američkog Medicinskog Udruženja, mogli bi imati i šire implikacije - jer gojaznost je i dalje jedan od velikih problema širom svijeta.